JY LEES NOU Pink Lady verras met 'n tak-en-blaar-ets
Hier is die Pink Lady met 'n ongewone patroon op die skil. Foto: Verskaf.
Net tien dae nadat me. Melina Christodoulides by Ceres Fruit Growers (CFH), een van Tru-Cape se verpakkingsaanlegte begin werk het, het sy hierdie Pink Lady met 'n ongewone patroon op die skil van die voerband afgehaal.
"Rooi appels het sonlig nodig om die skil rooi te kleur en in hierdie geval is die sonlig deur 'n tak en blare afgekeer wat die kleurvorming op die skil verhinder het."
Luidens 'n verklaring is hierdie appel op die plaas Dennekruin in die Witzenbergvallei gepluk. Volgens mnr. Henk Griesel, die gehalteversekeringbestuurder van Tru-Cape, is dit baie ongewoon om so 'n perfekte natuurlike etsing van 'n tak en blare op 'n appel te vind. "Ons het al vantevore plakkers op die appels geplak om hierdie effek te kry, maar ek het nog nooit so 'n perfekte natuurlike voorbeeld gesien nie."